
ZAPISNIK
3. sestanka tekmovalne komisije RZS  v tem mandatu


Sestanek je bil v torek, 4. 12. 2018, z začetkom ob 16.00 uri v prostorih RD Maribor, Cesta XIV. divizije 52 , 2000 Maribor.

Prisotni:
- k o m i s i j a :	Bojan JAVORNIK (predsednik komisije) ter člani: Aleksander KOLAR, Brane ZELIČ,  Tomo SOTENŠEK.
- drugi vabljeni:	mag. Igor MILIČIĆ (sekretar RZS), Drago ORNIK (komisar TPK LRM), Ivica Susman (računovodkinja RZS)
- opravičeni:	dr. Miroslav ŽABERL (predsednik RZS), Danilo BIŽAL.

SKLEPČNOST: 	Sestanek je vodil predsednik TK Bojan Javornik. Od petih članov TK so bilo prisotni štirje  člani, sestanek je sklepčen.


Soglasno je bil sprejet razširjen dnevni red:

1. Pregled zapisnika 2. seje TK in pregled realizacije sklepov.
2. Poročilo o tekmovalnem letu po posameznih disciplinah in rezultati na mednarodnih in državnih prvenstvih – predsedniki podkomisij
3. Finančno poročilo in finančni plani TP – Ivica Susman in predsedniki TP
4. Predlog terminskega plana tekmovanj v državnih prvenstvih in določitev števila tekmovanj v posameznih disciplinah in kategorijah in imenovanje komisarjev lig.
5.  Predlog sodelovanja na regionalnih, evropskih in svetovnih prvenstvih - predsedniki podkomisij
6.  Predlog za imenovanje vodij reprezentanc in trenerjev - predsedniki TP
7.  Predlogi sprememb ali dopolnitev pravil posameznih tekmovalnih disciplin - predsedniki TP.
8.  Izobraževanje športni delavec 
9. Razno – predlog sprejema najboljših tekmovalcev in ekip.

Dopolnjen dnevni red je bil sprejet soglasno.






AD 1

Pregled zapisnika 2. seje TK in pregled realizacije sklepov.

Pregled sklepov je pripravil predsednik komisije B. Javornik je podal poročilo o pretekli seji z ugotovitvijo da so bili sklepi preteklih sej komisije prek celega tekmovalnega leta v celoti realizirani

Sprejet je bil:
Sklep 1: prisotni člani komisije potrjujejo zapisnik s pretekle seje in poročilo o realizaciji sklepov.

AD 2

Poročilo o tekmovalnem letu po posameznih disciplinah in rezultati na mednarodnih in državnih prvenstvih – predsedniki podkomisij.

B. Zelič: (podkomisija LRP): prisotnim prebral poročilo podkomisije. Vse zastavljene načrte je podkomisija izpolnila, kljub podani odpovedi komisarja A lige n sredi tekmovalne sezone. Pojavlja se problem številčnosti za A-ligo, izpostavljeni so tudi stroški organizacije take tekme. Liga posameznic – članic vse bolj upada, podobno opazno upada tudi zanimanje za ligo mladih v kategorijah U-20 in U-25 ; podoben problem je tudi v tujini. V poročilu je bil opisan problem nedavnega inšpekcijskega nadzora ribiških tekem na ravni RD in pričakovanje od RZS, da se le-ta čim prej reši na ravni MKGP. 

D. Ornik (podkomisija LRM): podal poročilo namesto opravičenega predsednika podkomisije – podkomisija je izvedla predvidene tekme , sredi tekmovalne sezone je ekipa RD Jesenice odstopila iz sistema, kar je povzročilo težave. Tudi z izvajalkami tekem za mlade so težave, tri tekme veteranske lige so odpadle zaradi visokih vodostajev na trasah.  Izpostavil je odličen nastop članske ekipe na SP v Italiji, tudi mladinska ekipa je nabirala dragocene izkušnje na SP na Poljskem. Na tekmovanjih RAJP so slovenski reprezentanti vedno pri samem vrhu. Poleg tekem je podkomisija sodelovala tudi na mladinskem muharskem taboru.

A. Kolar  (podkomisija LKO): državno prvenstvo v LKO je bilo izvedeno po načrtih. Od  petih prijavljenih RD so bile izbrane tri izvajalke, ki so ustrezale razpisnim pogojem. Vse tekme prvenstva so bile izvedene brez zapletov, predsednik podkomisije je ob tem  ob tem pohvalil izvajalke. Vse finančne bilance podkomisije so pozitivne. Pri načrtovanju in izvedbi tekmovanja v lovu krapov z obtežilnikom za pokal RAJP ki ga je letos gostila Slovenija na jezeru Mola, je podkomisija aktivno pomagala organizatorki RD Bistrica-Ilirska Bistrica. 

T. Sotenšek (podkomisija kasting): prebral poročilo podkomisije in predal izvod za arhiv RZS. Pohvalil je vse člane podkomisije in reprezentante, ki so letos dosegli izjemne in odmevne tekmovale uspehe. Letos bodo prvič zaradi večjega števila tekmovalcev lahko razglasili državnega prvaka. Podkomisija nadaljuje zgledno sodelovanje s hrvaškimi kolegi z Čabra, kjer sta bili organizirani dve tekmi državnega prvenstva. Bili so povabljeni na mladinski muharski tabor RZS za predstavitev kastinga, ne pa tudi na podobno prireditev v okviru ZRD Primorske. Sotenšek je bil kritičen tudi do izvedbe predstavitve kastinga ob 60 letnici RD Ajdovščina, kjer je kasting predstavljala oseba, ki sploh reprezentant, član podkomisije ali kakorkoli povezana s to tekmovalno disciplino. 

Predsednik komisije B. Javornik se je vsem predsednikom podkomisij zahvalil za njihova prizadevanja za uspešno  izvedbo tekmovalne sezone. Za naslednjo sejo UO  bo pripravil skupno tekmovalno poročilo za leto 2018. Izpostavil je da bo UO RZS poskusil rešiti probleme z inšpekcijskimi pregledi ribiških tekmovanj na ravni MKGP.  

Sprejeti so bili:
Sklep 2: tekmovalna komisija potrjuje vsa poročila podkomisij, vse reprezentance so častno opravile svojo nalogo in v letu 2018 dosegle dobre rezultate.   

Sklep 3: komisija potrjuje  končne rezultate tekmovanj državnega prvenstva kot uradne. Strokovna služba le-te objavi na spletni strani RZS. 

AD 3

Finančno poročilo in finančni plani TP – Ivica Susman in predsedniki TP.

Potek razprave :  računovodkinja RZS I. Susman je podala poročilo o finančnem stanju podkomisij in predvidenih načrtih za naslednje  tekmovalno leto in izpostavila nujnost izpolnjevanja zadanih finančnih načrtov v tekočem letu.  
Javornik: izpostavil je zahtevo komisije, da denar, ki so ga podkomisije privarčevale mora ostati v tekmovalne namene in ne sme biti porabljen za druge stvari, ker ga tekmovalci sami iz osebnih proračunov dajo zelo veliko da so tekmovalni nastopi lahko realizirani tako kot so. Napovedal je, da bo v prihodnjem letu več sredstev namenjenih za delovanje reprezentanc. Nakazal je tudi možnost večjega sofinanciranja izvedbe tekem na mednarodni ravni in s tem pomoči RD kot izvajalkam le-teh.
Sotenšek: izrazil svoje nestrinjanje , da lahko katerakoli  tekmovalna podkomisija organizira mednarodno tekmovanje brez zadostnih sredstev, kastingarji so dvakrat organizirali tekmo na ravni SP brez finančnih izgub.  

Sprejeti so bili:
Sklep 4: člani komisije so potrdili finančno poročilo. Ostanek sredstev na računih podkomisije LRP in kastinške podkomisije se nameni za tekmovalno dejavnost.
Sklep 5: finančna sredstva pridobljena z natečaji na državni ravni, se namenijo tekmovalni dejavnosti skladno s prioritetami tekmovalnih nastopov.
Sklep 6: predsedniki podkomisij ob pomoči računovodkinje RZS pripravijo finančne načrte za tekmovalno leto 2019.

AD 4

Predlog terminskega plana tekmovanj v državnih prvenstvih in določitev števila tekmovanj v posameznih disciplinah in kategorijah in imenovanje komisarjev lig.

B. Javornik je pri pripravi plana izpostavil nujnost po uskladitvi terminov s termini mednarodnih tekem vključno s tekmami RAJP.  RD izvajalke za tekme državnega prvenstva za vse štiri discipline so v večini znane. Po potrditvi planerja na UO RZS, bo strokovna služba terminski plan javno objavila. V disciplini LRP bo  skupno izvedenih  36 tekem/ tekmovalnih dni (A liga - 8 t. dni, B liga - 8 t. dni., veterani – 6 t. dni, liga posameznikov – 8 t. dni, U-15-20-25 - 4 t. dni, kvalifikacijske tekme – 2 t. dneva), LRM skupno   21 tekem ( člani – 7 t. dni, mladinci -10 t. dni, veterani – 4 t. dni.),  disciplina LKO in disciplina kasting pa obe po 8 tekem. Pri slednji so na ICSF poslali vlogo za organizacijo svetovnega pokala v Tolminu in za mednarodni pokal Alpe-Donava v Šoštanju. 

Imenovanje komisarjev lig:- za LRP je imenovani F. Terglav ( A - liga., liga - posamezniki, liga - ženske), Perko (B - liga) in B. Javornik (liga - veterani). Za LRM ostaja komisar D. Ornik, komisar za LKO bo imenovan naknadno. 

Po razpravi sta bila sprejeta
Sklep 7: člani komisije so  se seznanili s predlogi in številom tekem v posameznih disciplinah za leto 2019. Končno obliko terminskega plana se po potrditvi na UO RZS pošlje vsem RD.  
Sklep 8: člani komisije so potrdili predlagane komisarje lig za leto 2019. 

AD 5

Predlog sodelovanja na regionalnih, evropskih in svetovnih prvenstvih - predsedniki podkomisij
Predlogi so bili podani po disciplinah:

LRP: SP klubi – Hrvaška, SP člani – Srbija , SP veterani in invalidi – Italija, SP veterani (masters) - Južnoafriška republika, SP mladinci (U-25) – Španija, EP člani – Irska,  RAJP člani in članice - Hrvaška, mladinci U-15 - pokal g. Ribič.
LRM: EP člani – Črna Gora, SP mladi – Češka, RAJP člani – Slovenija.
LKO: RAJP – Makedonija, možna pokalna tekma – Madžarska.
Kasting: - SP člani – Japonska, SP mladinci - Švica, svetovni pokal - Slovenija, Alpe Donava – Slovenija.

Sprejet je bil : 
Sklep 9: člani komisije potrjujejo predlog sodelovanja slovenskih reprezentanc na regionalnih, evropskih in svetovnih prvenstvih za leto 2019. 

AD 6

Predlog za imenovanje vodij reprezentanc in trenerjev - predsedniki TP.

Predlogi so bili podani po disciplinah:

           LRP
	
	Kategorija
	Lokacija
	Trener
	Vodja

	1.
	KLUBI
	Hrvaška
	Določi  RD udeleženka
	Določi  RD udeleženka

	2.
	EP ČLANI
	Irska
	Dimitrovski P.
	Žerak Z.

	3.
	SP VETERANI
	Italija
	Prelog A.
	Javornik B.

	4.
	U-25
	Španija
	Mesarič M.
	Kmetec M.

	5.
	SP ČLANI
	Srbija
	Prelog A.
	Novak B.

	6.
	SP- MASTERSI
	Južnoafriška r.
	Mavrič Ž. 
	Dimitrovski P.

	7.
	RAJP
	Hrvaška
	Določi  RD udeleženka

LKO
	1.
	RAJP 
	      Makedonija
	Kolar A.
	Kolar S.



LRM
	1.
	EP ČLANI
	Črna Gora
	
	Crkvenjaš A.

	2.
	SP MLADI
	Češka 
	
	     Kristan I. 



KASTING
	1.
	SP MLADI
	Švica
	Stevanovič D.
	Sotenšek T.

	2.
	SP ČLANI
	Češka
	Stevanovič D.
	Sotenšek T.




Sprejet je bil: 
Sklep 10: člani komisije so potrdili predloge za vodje reprezentanc in trenerjev za leto 2019. Strokovna služba RZS do 1. marca 2019 pošlje obvestilo vsem imenovanim.

AD 7

Predlogi sprememb ali dopolnitev pravil posameznih tekmovalnih disciplin – predsedniki.
Povzetek razprave: predlogi sprememb pravilnikov so bili predstavljeni v pisni obliki, obrazložil jih je predsednik TK. Pri  kastingu ni potrebnih sprememb, pri disciplini LKO bodo spremembe podali naknadno, prav tako še pri LRP (dodatek za B-ligo), spremembe pri LRM je obrazložil komisar lige D. Ornik. Računovodkinja I. Susman je izpostavila  pogoste probleme pri registraciji tekmovalcev - zapoznelo registracijo posameznikov in osveževanjem podatkov.  B. Javornik je glede tega problema poudaril, da morajo take problematične primere obravnavati predsedniki podkomisij. 

Po razpravi je bil sprejet 
Sklep 11: člani komisije so se seznanili s predlaganimi spremembami Pravilnika o tekmovanjih v šp. ribolovu in pravil o tekmovanjih LRP in jih potrjujejo. Dodatne predloge sprememb tekmovalnih pravil, morajo predsedniki podkomisij podati čim prej. 
Sklep 12:  vse spremembe tekmovalnih potrdil se poda UO RZS v dokončno  potrditev. Spremembe tekmovalnih pravil in pravilnikov začnejo veljati s 1. 1. 2019.


AD 8

Izobraževanje športni delavec. 
Po krajši razpravi je bil sprejet 
Sklep13: usposabljanje bo izvedeno predvidoma 16. marca 2019 v prostorih RD Medvode.


AD 9

Razno.

· plačevanje s karticami. 
Računovodkinja I. Susman je ustno predstavila predloge za uvedbo plačevanja izdatkov tekmovalnih reprezentanc v tujini s predplačniškimi karticami. Glavna prednost takega načina poslovanja je večja sledljivost stroškov.  

· predlog sprejema najboljših tekmovalcev in ekip.
B. Javornik je seznanil člane s predlogom pogostitve najuspešnejših tekmovalcev v letošnjem letu s strani RZS. Predlagan kriterij za izbiro je uvrstitev v vsaj 1. tretjino po lestvici tekmovalnih uspehov. Predsedniki podkomisij so ustno predlagali izbor najzaslužnejših tekmovalcev, ki jih strokovna služba uradno povabi na pogostitev, ki bo predvidoma v prostorih ribiškega doma RD Šempeter.   

· Kategorizacija športnikov - manjka. Kategorija svetovni pokal
T. Sotenšek je izpostavil, da manjka ta kategorija pri kastingu, ki jo druge discipline imajo, sami tekmovalci pa ravno tu dosegajo dobre rezultate. Predlaga, da strokovna služba RZS pripravi dopis za MIZŠ glede možnosti vključitve kategorije.


Sestanek je bil končan ob 19.00.

Zabeležil:   	Predsednik komisije:
mag. Igor MILIČIĆ                                                                              Bojan JAVORNIK  	




OPOMBA: sekretar RZS objavi zapisnik 
na spletni strani  straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.
Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________. 2018.

